15 vas ná skole brandFoto: SAPD Lt.kol. Malesela Ledwaba, woordvoerder van die polisie, het gesê 12 verdagtes is Donderdag reeds in hegtenis geneem. “Deur die loop van die nag is nog drie verdagtes in hegtenis geneem. Hulle is in hegtenis geneem in verband met openbare geweld en ons verwag nog inhegtenisnemings.” Volgens Ledwaba is ŉ kantoorgebou, ŉ poskantoor en verskeie motors ook tydens die protesoptogte beskadig. Daar was die afgelope paar dae ook geen openbare vervoerdienste weens die protesoptogte nie. Foto: SAPD David Mahlobo, minister van staatsveiligheid, het na afloop van die besoek gesê dat veiligheid in die gebied opgeskerp sal word. ŉ Provinsiale taakspan is ook op die been gebring om die krisis te hanteer. Die protesgangers het paaie afgesper, verbygaande motors met klippe bestook en slaags geraak met die onlustepolisie nadat hul hofaansoek om hul gebied uit te sluit van die nuwe munisipaliteit onsuksesvol was.